Максім Пятровіч Скавыш

{{футбаліст
| імя                         = Максім Скавыш
| поўнае імя                  = Максім Пятровіч Скавыш
| выява                       =
| дата нараджэння             = 
| месца нараджэння            = 
| грамадзянства               = 
| рост                        = 
| вага                        = 
| мянушка                     =
| цяперашні клуб              =  Тарпеда-БелАЗ
| нумар                       = 
| пазіцыя                     = нападнік
| клубы                       = 
| нацыянальная зборная        =  
| медалі                      =
 
{ style="background: transparent"

}
| абнаўленне дадзеных аб клубе = 15 студзеня 2024
| абнаўленне дадзеных аб зборнай = 22 лістапада 2023
}}

**Максім Скавыш** (нар. , ) — беларускі футбаліст, нападнік жодзінскага «Тарпеда-БелАЗ» і нацыянальнай зборнай Беларусі. Футбаліст года Беларусі (2020).

## Клубная кар’ера 
Выхаванец футбольнай школы «Змена» (Мінск), з 2007 года гуляў за барысаўскі БАТЭ. У сакавіку 2012 года разам з Міхаілам Гардзейчуком быў аддадзены ў арэнду ў бабруйскую «Белшыну». Пасля года ў Бабруйску, у лютым 2013 года быў арандаваны калінінградскай «Балтыкай», а ў маі таго ж года быў выкуплены прыбалтыйскім клубам.

У чэрвені 2015 года не стаў падаўжаць кантракт з «Балтыкай». Планавалася, што Максім стане іграком саратаўскага «Сокала», але ў апошні момант пераход сарваўся. Пазней стаў трэніравацца разам з мінскім «Дынама», але ў выніку клуб не стаў падпісваць кантракт з нападнікам. У ліпені 2015 года прыбыў у стан жодзінскага «Тарпеда-БелАЗ» і 22 ліпеня падпісаў кантракт з аўтазаводцамі. У складзе жодзінцаў замацаваўся на пазіцыі цэнтральнага нападніка.

У студзені 2016 года падоўжыў пагадненне з «Тарпеда-БелАЗ». Добра правёў першую палову сезона 2016, стаўшы адным з лідараў жодзінцаў, дапамог камандзе выйграць Кубак Беларусі. У канцы чэрвеня 2016 года перайшоў у ізраільскі клуб «Хапаэль» з Кфар-Савы. Аднак, замацавацца ў аснове не здолеў і ў студзені 2017 года пакінуў Ізраіль. Неўзабаве пасля вяртання з Ізраіля зноў стаў іграком аўтазаводцаў. У сезоне 2017 правёў за «Тарпеда-БелАЗ» усе 30 матчаў у чэмпіянаце Беларусі, забіў 9 галоў.

У снежні 2017 года вярнуўся ў БАТЭ. У складзе барысаўскай каманды стаў пераважна выхадзіць на замену. У сезоне 2018 забіў 11 галоў у Вышэйшай лізе, з іх 8 пасля выхаду на замену.

У сезоне 2019 чаргаваў выхады ў стартавым складзе і на замену, з 10 галамі стаў другім бамбардзірам каманды. У верасні 2019 года падоўжыў кантракт з барысаўчанамі. У сезоне 2020 стаў найлепшым бамбардзірам чэмпіянату Беларусі з 19 галамі, а таксама быў прызнаны футбалістам года Беларусі.

У ліпені 2021 года перайшоў у салігорскі «Шахцёр». У студзені 2024 года разарваў кантракт з салігорскім клубам і далучыўся да «Тарпеда-БелАЗ».

## Міжнародная кар’ера 
Гуляў за моладзевую зборную Беларусі, з ёй выйграў бронзавы медаль чэмпіянату Еўропы 2011 у Даніі, на гэтым чэмпіянаце забіў мяч у вароты зборнай Ісландыі. З 2011 года гуляў за алімпійскую зборную Беларусі. На Алімпійскіх гульнях 2012 выйшаў на замену ў адным матчы.

3 чэрвеня 2013 года дэбютаваў у нацыянальнай зборнай Беларусі ў таварыскім матчы супраць Эстоніі. Пасля 2014 года доўгі час не выклікаўся ў зборную, але ў сакавіку 2017 года зноў трапіў у каманду пасля таго, як яе ўзначаліў галоўны трэнер «Тарпеда-БелАЗ» Ігар Крывушэнка.

## Дасягненні 
*   Чэмпіён Беларусі (7): 2007, 2008, 2009, 2010, 2011, 2018, 2021
*   Срэбраны прызёр чэмпіянату Беларусі (2): 2019, 2020
*  Уладальнік Кубка Беларусі (4): 2010, 2016, 2020, 2021
*  Уладальнік Суперкубка Беларусі (4): 2010, 2011, 2023, 2024
*  Футбаліст года Беларусі: 2020
*  Найлепшы бамбардзір чэмпіянату Беларусі: 2020 (19 галоў)
*  Найлепшы ігрок чэмпіянату Беларусі: 2020
*  Найлепшы нападнік чэмпіянату Беларусі: 2020
*  У спісе 22 найлепшых футбалістаў чэмпіянату Беларусі (5): 2009, 2019, 2020, 2021, 2022
*  Бронзавы прызёр моладзевага чэмпіянату Еўропы: 2011 (Данія)

## Статыстыка выступленняў 
## Крыніцы 
Катэгорыя:Футбалісты Беларусі
Катэгорыя:Ігракі зборнай Беларусі па футболе
Катэгорыя:Ігракі ФК БАТЭ
Катэгорыя:Ігракі ФК Белшына
Катэгорыя:Ігракі ФК Балтыка Калінінград
Катэгорыя:Ігракі ФК Тарпеда-БелАЗ
Катэгорыя:Ігракі ФК Хапаэль Кфар-Сава
Катэгорыя:Ігракі ФК Шахцёр Салігорск
Катэгорыя:Футбалісты на летніх Алімпійскіх гульнях 2012 года